
Súd: Okresný súd Malacky
Spisová značka: 9P/22/2025
ECLI: ECLI:SK:OSMA:2025:1625200324.2
Dátum vydania: 15. 5. 2025
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 9P/22/2025 1625200324 15. 05. 2025 JUDr. Jana Kurnotová ECLI:SK:OSMA:2025:1625200324.2
ROZSUDOK V MENE SLOVENSKEJ REPUBLIKY Okresný súd Malacky, sudkyňou JUDr. Janou Kurnotovou, v konaní starostlivosti o maloletú A. B., nar. XX.XX.XXXX, bytom ako matka, zast. Úradom práce, sociálnych vecí a rodiny Malacky, so sídlom Záhorácka 2942/60A, Malacky, dieťa rodičov: matky C. D., nar. XX.XX.XXXX, trvale bytom C. X/XX, A. a otca E. B., nar. XX.XX.XXXX, trvale bytom F. XXX/XX, G. H., zast. Jurek, advokátska kancelária, s.r.o., so sídlom Páričkova 15, Bratislava, IČO: 47253983, o návrhu matky na úpravu výkonu rodičovských práv a povinností k maloletému dieťaťu, takto rozhodol: Súd schvaľuje nasledovnú rodičovskú dohodu: „Maloletá A. B., nar. XX.XX.XXXX, sa zveruje do osobnej starostlivosti matky. Zastupovať maloletú a spravovať jej majetok sú oprávnení obaja rodičia. Otec za zaväzuje prispievať na výživu maloletej A. výživným vo výške 200,- Eur mesačne, a to vždy do 15. dňa v mesiaci vopred k rukám matky počnúc dňom vykonateľnosti rozsudku. Otec je oprávnený stretávať sa s maloletou A. nasledovne: - v každom párnom kalendárnom týždni od utorka od 15:00 hod. do štvrtka do 8:00 hod., - v každom nepárnom kalendárnom týždni od pondelka od 15:00 hod. do utorka do 8:00 hod. a od piatka od 15:00 hod. do nedele do 18:00 hod., s výnimkou školských prázdnin a sviatkov, počas ktorých je styk upravený osobitne. - počas vianočných školských prázdnin v každom nepárnom kalendárnom roku od 23.12. od 15:00 hod. do 28.12. do 18:00 hod. a v každom párnom kalendárnom roku od 28.12. od 15:00 hod. do 02.01. nasledujúceho kalendárneho roka do 18:00 hod., - počas jarných školských prázdnin v každom párnom kalendárnom roku od soboty bezprostredne predchádzajúcej prvému dňu jarných prázdnin od 09:00 hod. do soboty bezprostredne nasledujúcej po poslednom dni týchto prázdnin do 18:00 hod., - počas veľkonočných prázdnin v každom nepárnom kalendárnom roku od Zeleného štvrtka od 09:00 hod. do utorka nasledujúceho po Veľkonočnom pondelku do 18:00 hod., - počas letných školských prázdnin v každom kalendárnom roku vždy 28. a 32. kalendárny týždeň v roku, v čase od soboty bezprostredne predchádzajúcej danému kalendárnemu týždňu od 09:00 hod. nepretržite do nedele daného kalendárneho týždňa do 18:00 hod. Otec si v určenom čase prevezme maloletú v mieste bydliska matky s výnimkou, keď sa maloletá nachádza v predškolskom alebo školskom zariadení, kedy maloletú prevezme z tohto zariadenia. Otec v určenom čase odovzdá maloletú v mieste bydliska matky s výnimkou, keď má byť maloletá v predškolskom alebo školskom zariadení, kedy maloletú odovzdá v tomto zariadení.“ Žiaden z účastníkov nemá nárok na náhradu trov konania.
Poučenie: Podľa § 221 písm. a) Civilného sporového poriadku, tento rozsudok neobsahuje odôvodnenie, pretože bol vyhlásený na pojednávaní za prítomnosti všetkých účastníkov alebo ich zástupcov, ktorí sa vzdali odvolania. Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Podľa § 44 Civilného mimosporového poriadku, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona - zákon č. 233/95 Z. z. o súdnych exekútoroch a exekučnej činnosti (Exekučný poriadok), ktorá môže byť vykonaná len spôsobmi uvedenými týmto zákonom (§ 62 a nasl. zákona č. 233/95 Z. z.). Ak ide o rozhodnutie vo veciach starostlivosti o maloletého, styku s maloletým alebo inej ako peňažnej povinnosti vo vzťahu k maloletému, môže oprávnený podať návrh na nariadenie výkonu rozhodnutia, ktorý môže byť uskutočnený spôsobom ust. zákonom č. 161/2015 Z.z. Civilný mimosporový poriadok (§ 370 a nasl. C.m.p.).

